РЕПУБЛИКА СРБИЈА- ОПШТИНА РАЧА

ОПШТИНСКО ВЕЋЕ

Број: 352-137/22-II-01

Дана: 25.11.2022. године

На основу члана 46., став 1, тачка 1) Закона о локалној самоуправи ("Сл. гласник РС", број 129/07, и 83/2014-др. закон), члана 36. Закона о планском систему Републике Србије („Сл. гласник РС“, број 30/2018), члана 71. и 114. Статута општине Рача ("Сл. гласник општине Рача", број 3/19 ), члана 24., 25., 26.,28., Одлуке о јавној расправи („Сл. Гласник општине Рача“ број 33/20) и члана 34. Пословника о раду Општинског већа ("Сл. гласник општине Рача", број 22/20 8/22), Општинско Веће општине Рача, на седници одржаној дана 25.11.2022. године, донело је:

 **Закључак**

**о спровођењу јавне расправе о Нацрту Одлуке o накнадама за коришћење јавних површина за територију општине Рача за 2023. годину**

1. Одређује се спровођење јавне расправе о **Нацрту Одлуке о накнадама за коришћење јавних површина за 2023. годину** ( у даљем тексту: Одлука).
2. Саставни део позива је Нацрт **Одлуке** и иста ће уз јавни позив бити објављен на званичној интернет страници Општине Рача.
3. Лице задужено за давање информација и објашњења учесницима јавне расправе о предложеном Нацрту Одлуке је извршилац за утврђивање, наплату и контролу јавних прихода, Дина Петровић.
4. Јавна расправа о Одлуци одржаће се у периоду од 25.11.2022. године до 09.12.2022. године.
5. Општинско веће Општине Рача позива сва правна лица, привреднике, предузетнике, удружења, стручну и осталу јавност да се упознају са радним текстом Нацрта Одлуке и да дају предлоге, сугестије и коментаре. Своје примедбе и мишљења на акт који је предмет јавне расправе могу поднети, односно доставити у писаном облику на адресу: Општинско веће Општине Рача, Карађорђева 48, 34210 Рача или у електронском облику на e-mail: opstina@raca.rs најкасније до 09.12.2022.године до 8 часова.
6. Утврђује се Програм јавне расправе о Нацрту одлуке, који је саставни део овог закључка.
7. Јавна презентација Одлуке одржаће се дана 09.12.2022. године са почетком у 10.00 часова.
8. Овај Закључак објавити на званичној веб презентацији општине Рача.

**Образложење**

Правни основ за доношење овог решења садржан је у члану 46. ставa 1. тачка 1) Закона о локалној самоуправи („Службени гласник РС“, број 129/07 и 83/2014- др. закон…и 47/2018) којим је утврђено да Општинско веће предлаже Статут, буџет и друге одлуке и акте које доноси Скупштина и члану 36. Закона о планском систему Републике Србије („Сл. гласник РС“, број 30/2018) којим је дефинисано спровођење јавне расправе документа јавне политике.

Чланом 71. и 114. Статута општине Рача („Сл. гласник општине Рача“, бр. 3/19) одређено је да Општинско веће предлаже Статут, буџет и друге одлуке и акте које доноси Скупштина, као и обавеза органа општине да организују јавну расправу у поступку припреме стратешких планова развоја.

Члановима 24., 025., 26.,28., Одлуке о јавној расправи („Сл. Гласник општине Рача“ број 33/20) прописана је надлежност органаза организовање јавне расправе, покретање поступка јавне расправе, садржине и извештаја о спроведеној јавној расправи, као и утврђивање предлога акта после спроведене расправе.

Чланом 34. Пословника о раду Општинског већа општине Рача („Сл. гласник општине Рача“, бр. 22/20 и 8/22) одређено је да Општинско Веће у оквиру својих овлашћења доноси: одлуке, упутства, правилнике, решења, закључке, програме, пословник и даје аутентично мишљење о актима које доноси.

У складу са изнад наведеним донет је Закључак о спровођењу јавне расправе о **Одлуци о накнадама за коришћење јавних површина за територију општине Рача 2023. годину**

 П Р Е Д С Е Д Н И К

 Општинског већа

 Ненад Савковић

 \_\_\_\_\_\_\_\_\_\_\_\_\_\_\_\_\_\_\_\_

Закључак доставити:

1. Начелнику Општинске управе Рача;
2. Званична веб презентација општине Рача;
3. Одсеку за утврђивање, наплату и контролу јавних прихода;
4. Архиви.